Niečo sa chystá

Niečo sa chystá je debutový štúdiový album slovenskej skupiny Peha. Dňa 6. septembra 1999 ho publikovalo hudobné vydavateľstvo Sony Music Bonton. Nahraný bol v nahrávacom štúdiu Perina.

Album obsahuje dvanásť skladieb. Bonusom filmový záznam o priebehu nahrávania albumu vrátane prvého videoklipu skupiny Peha k skladbe „Diaľkové ovládanie“. Klip bol nakrútený v prešovskom trolejbuse Škoda 15Tr ev.č 106. Autormi hudby ku všetkým pesničkám sú Katarína Knechtová a Karol Sivák, autorom textov je Vlado Krausz, s výnimkou skladby „Neúplná“, ktorú otextoval Vali Šefčík. Ďalší videoklip z tohto albumu sa natáčal v Divadle Jonáša Záborského v Prešove ku skladbe „Diabol - anjel“. V tomto klipe sa Katarína Knechtová ostrihala dohola. 

Skupina Peha dostala za tento album ocenenie Objav roku 1999 a Pieseň „Diaľkové ovládanie“ z tohoto albumu sa po dva mesiace stala najhranejšou piesňou v slovenských rádiách.

Zoznam skladieb

Výroba albumu 
 Katarína Knechtová - spev, vokály
 Martin Migaš - bicie nástroje, perkusie 
 Kajo Sivák - elektrická gitara, akustická gitara
 Marek Belanský - basová gitara
 Juraj Ondko - klávesové nástroje
Hosť
 Daniel Haninčík - klávesové nástroje
 Produkcia
 Peha - producent, aranžmány, nahrávanie
 Martin Migaš - zvukový technik
 Robert Kočan - fotografie
 Marcel Kupko, Peha, Vlado Krausz - grafické návrhy, dizajn

Referencie

Zdroj  

Albumy skupiny Peha
Hudobné albumy z 1999
Debutové albumy